มันนี่ทูเดย์
กรุงไทยกู้เอทีเอ็มภาคใต้
17 มี.ค. 2558

กรุงไทยกู้เอทีเอ็มภาคใต้
ธนาคารกรุงไทย เปิดเผยว่า ตามที่ระบบบริการออนไลน์และตู้เอทีเอ็มธนาคารกรุงไทย ใน อ.หาดใหญ่ จ.สงขลา ล่มทั้งระบบ ทำให้ลูกค้าไม่สามารถใช้บริการเอทีเอ็มของธนาคารกรุงไทยและธนาคารอื่นได้นั้น ธนาคารสามารถแก้ไขให้บริการได้ตามปกติแล้ว รวมทั้งทยอยปรับปรุงรายการคืนเงินให้ลูกค้าที่คลาดเคลื่อนแล้วเช่นกัน หลังจากก่อนหน้านี้ มีผู้ใช้บริการไม่สามารถทำธุรกรรมกดเงินสด หรือทำธุรกรรมทางการเงินผ่านตู้ ATM ของทางธนาคารได้ทุกบริการ ทั้งถอนเงิน ฝากเงิน โอนเงิน และชำระค่าบริการต่างๆ เมื่อวันที่ 16 มี.ค.ที่ผ่านมา ซึ่งคาดว่าจะเกิดขึ้นในหลายจังหวัดภาคใต้นอกจากสงขลาด้วย